बिच्छीदोना गांव के आम रास्ते में कीचड़, पैदल चलना हुआ दुश्वार
भास्कर न्यूज | मलारना डूंगर
तहसीलके बिच्छीदोना गांव के आम रास्ते में कीचड़ होने से वाहन चालाकों सहित राहगीरों का निकलना दुश्वार हो रहा है। इसी गांव के युवक सुनील मीना ने बताया कि स्कूल से हथाई की ओर जाने वाला आम रास्ता कीचड़ से अटा पड़ा है। कीचड़ से अनेक बार राहगीर फिसलकर चोटिल हो चुके हैं, वही गंदगी के कारण बीमारी फैलने की आशंका भी बनी हुई है। इस बारे में कई बार अधिकारियों को भी बताया जा चुका है मगर समस्या जस की तस बनी हुई है।
बहतेड़गांव के आम रास्ते में भी भरा पानी: इसीप्रकार तहसील के बहतेड़ गांव में अटल सेवा केन्द्र की ओर जाने वाले आम रास्ते में पानी भरा होने से वाहन चालकों सहित राहगीरों को परेशानी का सामना करना पड़ रहा है। ग्रामीणों ने बताया कि इस रास्ते से प्रतिदिन सैकड़ों विद्यार्थी राहगीर गुजरते हैं, जिनको पानी में ही होकर निकलना पड़ता है।
इस बारे में सरपंच शाहिना बानो ने जानकारी देते हुए बताया कि इस रास्ते के लिए सड़क निर्माण की स्वीकृति हो चुकी है, मगर लोग बनाने में अड़ंगा लगा रहे हैं। इस बारे में अधिकारियों को भी अवगत कराया जा चुका है।
मलारना डूंगर. बिच्छीदोनागांव में कीचड़ से अटा आम रास्ता।
hin_Deva bho_Deva hin_Deva hin_Deva hin_Deva bho_Deva